Վերջերս Միսլատայի քաղաքապետարանում «Արարատ» հայկական միության կողմից ներկայացրած Հայոց Ցեղասպանությունը ճանաչելու բանաձևին միացել է նաև Ձախ Միություն կուսակցությունը՝ իր հերթին դիմում ներկայացնելով ավագանուն, առաջիկա նիստում հարցը քննարկելու համար: Կուսակցության խոսնակ Սալվադոր Գարսիա դե լա Մոտան տեղի հայ ազգաբնակչության լվագույն բարեկամներից է, ում ուրախացնում են հայերիս ձեռքբերումները և անհանգստացնում մեր առջև ծառացած դժվարություններն ու խնդիրները: Նա, ի դեմս Ձախ Միության, ակտիվորեն մասնակցում է հայկական միության կազմակերպած բազմաբովանդակ միջոցառումներին, մեկենաս լինում խնդիրների լուծմանը: